అరియకుడి రామానుజ అయ్యంగార్

అరియకుడి రామానుజ అయ్యంగార్ (19 మే 1890– 23 జనవరి 1967Sangeeta Sangadhigal  - 28 (Tamil)) ఒక కర్ణాటక గాత్ర సంగీత విద్వాంసుడు. ఇతడు పాడటంలో సరికొత్త శైలిని అభివృద్ధి చేశాడు. దానిని 
అరియకుడి సంప్రదాయంగా అతని శిష్యులు అనుసరిస్తున్నారు. ఇతడు కర్ణాటక సంగీత కచేరీలలో నూతన పద్ధతులను స్థిరపరిచాడు.

1954లో ఇతనికి సంగీత నాటక అకాడమీ ఫెలోషిప్ లభించింది. 1958లో భారత ప్రభుత్వం ఇతనికి పద్మభూషణ్ పురస్కారం ఇచ్చి సత్కరించింది.

ప్రారంభ జీవితం, నేపథ్యం
ఇతడు తమిళనాడు రాష్ట్రంలోని కరైక్కుడి జిల్లా (ప్రస్తుతం శివగంగై జిల్లా) అరియకుడి పట్టణంలో 1890, మే 19న జన్మించాడు. ఇతడు మొదట పుదుక్కోటై మలయప్ప అయ్యర్, నమక్కల్ నరసింహ అయ్యర్‌ల వద్ద విద్యనభ్యసించాడు. తరువాత పెక్కు సంవత్సరాలు పట్నం సుబ్రమణ్య అయ్యరు శిష్యుడు పూచి శ్రీనివాస అయ్యంగార్ వద్ద శిక్షణ పొందాడు.

వృత్తి 
thumb|1952లో సంగీత నాటక అకాడమీ అవార్డు సమయంలో రాష్ట్రపతి బాబూ రాజేంద్ర ప్రసాద్, ఉస్తాద్ ముస్తాక్ హుసేన్ ఖాన్, ఉస్తాద్ అల్లావుద్దీన్ ఖాన్, కరైకుడి సాంబశివ అయ్యర్‌లతో అరియకుడి రామానుజ అయ్యంగార్ (ఎడమ నుండి రెండవ వ్యక్తి)
ఇతడు తన మొదటి ప్రదర్శన 1918లో త్యాగరాయ ఆరాధనోత్సవాలలో ఇచ్చాడు.

కర్ణాటక సంగీత దిగ్గజం సెమ్మంగుడి శ్రీనివాస అయ్యర్ ఇతని గురించి ఇలా పేర్కొన్నాడు. "నేను అరియకుడి రామానుజ అయ్యర్ చేత చాలా ప్రభావితమయ్యాను. నేను ఇతనిలా పాడగలిగితే చాలు. నాకు ఇక పునర్జన్మ అక్కరలేదు".Semmangudi's comments on Ariyakudi - Frontline Interview  మరొక విద్వాంసుడు జి.ఎన్.బాలసుబ్రమణియన్ ఇతడు ఎదురు పడితే భక్తితో సాగిలపడి సాష్టాంగ నమస్కారం చేసేవాడు. ఇతడు మృదంగ కళాకారుడు పాలఘాట్ మణి అయ్యర్‌తో కలిసి అనేక కచేరీలు చేశాడు. ఇరువురికీ ఒకరి పట్ల మరొకరికి గాఢమైన స్నేహంతో పాటుగా గౌరవం ఉండేది. చెంబై వైద్యనాథ భాగవతార్, అరియకుడి రామానుజ అయ్యంగార్ ఇద్దరూ తన రెండు కళ్ళని పాలఘాట్ మణి అయ్యర్ చెబుతుండేవాడు.

శిష్యులు
అరియకుడి రామానుజ అయ్యంగార్ వేలాది శిష్యులలో కొంతమంది ముఖ్య శిష్యులు: కె.వి.నారాయణస్వామి, బి.రాజం అయ్యర్, అలెప్పి వెంకటేశన్, మదురై ఎన్.కృష్ణన్,అంబి భాగవతార్. ఎం.ఎస్. సుబ్బులక్ష్మి ఇతనితో విరివిగా చర్చించి తన సంగీత పరిజ్ఞానాన్ని పెంపొందించుకుంది.

పురస్కారాలు
 సంగీత కళానిధి పురస్కారం  (1938) 
 సంగీత నాటక అకాడమీ అవార్డు (1952) 
  సంగీత నాటక అకాడమీ ఫెలోషిప్ (1954) 
 తమిళ ఇసై సంఘం, చెన్నై వారిచే ఇసై పెరరిజ్ఞర్ (1950)
 మైసూర్ దర్బారుచే గాయక శిఖామణి
 వెల్లూరు సంగీత సభ వారిచే సంగీత రత్నాకర 
 ఇండియన్ ఫైన్ ఆర్ట్స్ సొసైటీ, చెన్నై వారిచేసంగీత కళాశిఖామణి
 భారత ప్రభుత్వం చే పద్మభూషణ్ పురస్కారం (1958)

గ్రంథసూచిక
 

మూలాలు

బయటి లింకులు
 
Ariyakudi Ramanuja Iyengar Home Page
Article on Ariyakudi Ramanuja Iyengar from The Hindu
An Article Written by Ariyakudi Ramanuja Iyengar in Ananda Vikatan in 1939 (Tamil)

వర్గం:1890 జననాలు
వర్గం:1967 మరణాలు
వర్గం:కర్ణాటక సంగీత విద్వాంసులు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మభూషణ పురస్కారం పొందిన తమిళనాడు వ్యక్తులు